Мшаҧы 29-30 рзы Қырҭтәыла адәныҟатәи аусқәа рминистр Илиа Дарчиашвили аофициалтә визитла Шәамахьтәыла даҭаауеит. Ари атәы аарыцҳаит Қырҭтәыла Адәныҟатәи аусқәа рминистрра аҟынтә.
Авизит аҳәаақәа ирҭагӡаны, адәныҟатәи аусқәа рминистр Шәамахьтәыла аҧыза-министр Никол Ҧашиниани, апарламент ахантәаҩы Ален Симониани, адәныҟатәи аусқәа рминистр Арарат Мирзоиани дырҧылоит.
«Иара убас, авизит аҳәаақәа ирҭагӡаны, Қырҭтәыла адәныҟатәи аусқәа рминистр Шәамахьтәыла ахадагьы диҧылоит. Аганқәа рхаҭарнакцәа ҩ-тәылак русеицура иаҵанакәа азҵаарақәа рацәа ирылацәажәоит», — ирҳәеит Адәныҟатәи аусқәа рминистрраҿы.